Case ID: 1141140
Sentence 0: Təqsirləndirilən şəxs məhkəmə zamanı özünü Azərbaycan Respublikası Cinayət Məcəlləsinin 126.2.4-cü maddəsi ilə elan edilmiş ittiham üzrə təqsirli bilməyərək, həmin Məcələnin 126.1-ci maddəsi ilə nəzərdə tutulmuş cinayət əməlini törətdiyini bildirərək göstərmişdir ki, xx xxx 2019-cu il tarixdə axşam saat 21:00 radələrində Yasamal rayonu, Şıxəli Qurbanov küçəsində yerləşən «Orxan market» mağazasının qarşısındakı terminal vasitəsilə istifadəsində olan (077) ***-**-** mobil telefon nömrəsinə pul vəsaiti köçürmək istəyərkən mağazanın qarşısında təsadüfən Zərərçəkmiş şəxs ilə rastlaşmış, onunla salamlaşaraq görüşmüş, Fərid bu zaman gözləmədiyi halda hər iki əli ilə onun çiyinlərindən tutub sıxaraq özünə doğru dartmış, Fəridə mobil telefon nömrəsinə pul köçürmək istədiyini söyləyərək mane olmamasını xahiş etmiş, Fərid ona əhəmiyyət verməyərək söhbət etmək istədiyini bildirmiş, onunla birlikdə kənara çəkilməsini tələb etmiş, o, Fəridin əl çəkmədiyini görüb, mobil telefon nömrəsinə sonra pul köçürməyi qəraraalaraq onun ardınca yaxınlıqdakı Zərgərpalan küçəsindəki evin həyətinə getmiş, orada Fəridə yaxınlaşıb nə istədiyini soruşmuş, Fərid cavabında onu «Banditizm» idarəsinin zirzəmisinə aparıb orada döymək istədiyini söyləmiş, səbəbini soruşduqda ona əhəmiyyət verməmiş, bu zəmində aralarında mübahisə baş vermiş, Fəridin əl çəkmədiyini gördükdə yumruqla onun baş nahiyəsinə 7-8 dəfə zərbə vurmuş, zərbələrin təsirindən Fəridin əlləri ilə baş nahiyəsini tutmuş, Fəridin qarın nahiyəsinə yumruqla bir zərbə vurmuş, Fərid ondan aralanaraq qaçıb getmiş, bir neçə metr Fəridin ardınca qaçdıqdan sonra geri dönüb öz yaşadığı evə getmiş, sonradan ona Fəridin onun barəsində polisə şikayət etdiyi məlum olmuşdur.